
KRETINGOS RAJONO SAVIVALDYBĖS TARYBA

KONTROLĖS KOMITETO POSĖDŽIO PROTOKOLAS

2026 m.        d. Nr.
Kretinga

Posėdis įvyko 2026 m. rugsėjo 3 d. 10.00–11.11 val.
Posėdžio pirmininkas – Kontrolės komiteto pirmininkas Giedrius Petreikis.
Posėdžio sekretorė – Kretingos rajono savivaldybės (toliau – Savivaldybės) administracijos Bendrojo skyriaus specialistė Laura Narmontienė.
Dalyvauja Kontrolės komiteto (toliau – komitetas) nariai: Steponas Baltuonis, Saulius Šopaga (nuotoliniu būdu), Juozas Mažeika, Arūnas Merkelis (nuotoliniu būdu).
Dalyvauja kviestasis asmuo – pranešėjas (duomenys neskelbtini).
DARBOTVARKĖ:
1. Gautų dokumentų dėl Mokyklos g., Kretinga, dulkių slopinimo darbų kontrolės, efektyvumo, eismo intensyvumo vertinimo ir viešųjų lėšų naudojimo svarstymas.
2. Gauto kreipimosi dėl nepriklausomo SĮ „Kretingos komunalininkas“ teikiamų žaliųjų teritorijų priežiūros paslaugų veiklos, apskaitos, kontrolės ir ekonominio pagrįstumo audito inicijavimo svarstymas.
3. Einamieji klausimai.
Komiteto pirmininkas Giedrius Petreikis paskelbė posėdžio pradžią. Posėdyje dalyvavo visi komiteto nariai. Taip pat pristatė posėdžio darbotvarkę.
Pasiūlymų nepateikta.
NUTARTA. Bendru sutarimu pritarta darbotvarkei.
Nusišalinimų nepareikšta.
1. SVARSTYTA. Gautų dokumentų dėl Mokyklos g., Kretinga, dulkių slopinimo darbų kontrolės, efektyvumo, eismo intensyvumo vertinimo ir viešųjų lėšų naudojimo svarstymas.
Komiteto pirmininkas Giedrius Petreikis informavo apie gautą gyventojo kreipimąsi dėl gatvių laistymo ir Savivaldybės administracijos pateiktus atsakymus. Pažymėjo, kad gyventojas posėdyje dalyvauti negali ir klausimus yra išdėstęs raštu.
Vyko diskusija dėl Savivaldybės administracijos komunikacijos su gyventoju ir jam pateiktų atsakymų, informacijos apie gatvių priežiūros darbus viešinimo ir atsakingų asmenų kvietimo į kitą komiteto posėdį. Diskusijoje dalyvavo komiteto pirmininkas Giedrius Petreikis, komiteto nariai Steponas Baltuonis, Juozas Mažeika ir Saulius Šopaga.
Komiteto narys Saulius Šopaga pažymėjo, kad nėra susipažinęs su ankstesniais Savivaldybės administracijos atsakymais gyventojui, ir paprašė, kad komiteto nariams būtu pateikta su laistymo darbais susijusi sutartis.
Komiteto pirmininkas Giedrius Petreikis informavo, kad bus paprašyta komiteto nariams pateikti Savivaldybės administracijos atsakymus ir su laistymo darbais susijusią sutartį.
NUTARTA. Kreiptis į Savivaldybės administraciją, prašyti seniūnės ir Savivaldybės administracijos direktorės dalyvauti kitame posėdyje, dar kartą supažindinti jas su gyventojo keliamais klausimais ir paprašyti pasiruošti ir ateiti apie juos padiskutuoti.
2. SVARSTYTA. Gauto kreipimosi dėl nepriklausomo SĮ „Kretingos komunalininkas“ teikiamų žaliųjų teritorijų priežiūros paslaugų veiklos, apskaitos, kontrolės ir ekonominio pagrįstumo audito inicijavimo svarstymas.
Pranešėjas (duomenys neskelbtini)pristatė Šiaulių miesto taikomą viešųjų paslaugų organizavimo ir kontrolės praktiką, pademonstravo interaktyvaus žemėlapio naudojimą.
Informacija išklausyta.
Vyko diskusija dėl pranešėjo (duomenys neskelbtini)pateiktos informacijos. Diskusijoje dalyvavo komiteto pirmininkas Giedrius Petreikis, komiteto narys Steponas Baltuonis, pranešėjas (duomenys neskelbtini), komiteto nariai Juozas Mažeika ir Saulius Šopaga.
Apibendrindamas diskusiją komiteto pirmininkas Giedrius Petreikis pasiūlė kreiptis į Ūkio, kaimo ir aplinkosaugos komitetą dėl jungtinio komitetų posėdžio organizavimo ir klausimo nagrinėjimo, į posėdį pakviečiant SĮ „Kretingos komunalininkas“ direktorių, Savivaldybės administracijos ir seniūnijos darbuotojus bei pranešėją.
NUTARTA. Bendru sutarimu pritarta.
3.	SVARSTYTA. Einamieji klausimai.
[bookmark: _GoBack]Komiteto pirmininkas Giedrius Petreikis informavo, kad Savivaldybės tarybai pritarus nepriklausomo audito dėl žiemos priežiūros darbų atlikimui, reikia numatyti lėšas audito paslaugai įsigyti.
Vyko diskusija dėl auditui reikalingų lėšų numatymo, jų finansavimo šaltinio ir konkrečios sumos nurodymo. Diskusijoje dalyvavo komiteto pirmininkas Giedrius Petreikis, komiteto nariai Juozas Mažeika, Saulius Šopaga ir Arūnas Merkelis.
Apibendrindamas diskusiją komiteto pirmininkas Giedrius Petreikis pasiūlė kreiptis į Savivaldybės administraciją ir Finansų ir inovacijų komitetą su prašymu numatyti auditui reikalingas lėšas iš nepanaudotų Kontrolės ir audito tarnybos asignavimų, skirtų darbo užmokesčiui.
NUTARTA. Bendru sutarimu pritarta.
Posėdis baigtas 11.11 val.

